కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇంగ్లాండ్‌లోనూ ఆసీస్‌ స్లెడ్జింగ్ చేస్తుంది..!
ఇంగ్లాండ్‌తో త్వరలో జరగనున్న సిరీస్‌లో తమ క్రికెటర్లు స్లెడ్జింగ్‌కి పాల్పడతారని ఆస్ట్రేలియా ప్రధాన కోచ్ జస్టిన్ లాంగర్ ప్రకటించాడు. ఈ ఏడాది
Samayam Telugu | Updated:
Jun 6, 2018, 09:26PM IST
ఇంగ్లాండ్‌లోనూ ఆసీస్‌ స్లెడ్జింగ్ చేస్తుంది..!
ఇంగ్లాండ్‌తో త్వరలో జరగనున్న సిరీస్‌లో తమ క్రికెటర్లు స్లెడ్జింగ్‌కి పాల్పడతారని ఆస్ట్రేలియా ప్రధాన కోచ్ జస్టిన్ లాంగర్ ప్రకటించాడు. ఈ ఏడాది మార్చిలో దక్షిణాఫ్రికాతో జరిగిన టెస్టు మ్యాచ్‌లో స్లెడ్జింగ్ కారణంగా.. ఆటగాళ్ల మధ్య మాటల యుద్ధం పెరిగి.. చివరికి అది బాల్ టాంపరింగ్‌కి దారి తీసిన విషయం తెలిసిందే. ఈ టాంపరింగ్ వివాదంతోనే మాజీ కెప్టెన్ స్టీవ్‌స్మిత్, ఓపెనర్ డేవిడ్ వార్నర్, ఫాస్ట్ బౌలర్ బ్రాన్‌క్రాఫ్ట్ కెరీర్‌లు మసకబారాయి. అయినప్పటికీ.. ఇంగ్లాండ్ టూర్‌లో తమ క్రికెటర్లు నోటికి పనిచెప్తారని.. కానీ.. హద్దుల్లోనే ఉంటారని జస్టిన్ లాంగర్ స్పష్టం చేశాడు.
‘ఆస్ట్రేలియా జట్టులో స్లెడ్జింగ్ అనేది చాలా మంచి విషయం. నా కూతురితో నేను ఆట ఆడేటప్పుడు స్లెడ్జింగ్ చేస్తుంటా. నా తల్లిదండ్రులతో గోల్ఫ్ ఆడేటప్పుడు కూడా ఒకరినొకరం స్లెడ్జింగ్ చేసుకుంటాం. ఇక్కడ మన గుర్తించాల్సింది ఏంటంటే..? కవ్వించడానికి, తిట్టడానికి మధ్య ఉన్న తేడా. క్రికెట్‌లో తిట్లకి తావులేదు. గత మూడు దశాబ్దాలుగా ఆస్ట్రేలియా జట్టులో స్లెడ్జింగ్‌ కొనసాగుతోంది. ఇకపై కూడా అంతే’ అని జస్టిన్ లాంగర్ వెల్లడించాడు. జూన్ 13 నుంచి ఐదు వన్డేలు, ఒక టీ20 మ్యాచ్‌ని ఇంగ్లాండ్‌తో ఆస్ట్రేలియా జట్టు ఆడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.